PATVIRTINTA

Viešosios įstaigos Transporto

kompetencijų agentūros direktoriaus

2022 m. sausio d. įsakymu Nr.

**VIEŠOSIOS ĮSTAIGOS TRANSPORTO KOMPETENCIJŲ AGENTŪROS**

**SAUGOS IR KOKYBĖS SKYRIAUS**

**VYRIAUSIOJO SPECIALISTO**

**PAREIGINIAI NUOSTATAI Nr.79**

|  |  |
| --- | --- |
| Darbuotojo vardas, pavardė | 1 lapas iš 2 |
|  |  |

**I SKYRIUS**

**BENDROSIOS NUOSTATOS**

1. Viešosios įstaigos Transporto kompetencijų agentūros (toliau – Įstaiga) Saugos ir kokybės skyriaus (toliau – Skyrius) vyriausiąjį specialistą (toliau – Vyriausiasis specialistas), skiria į pareigas, sudaro ir nutraukia su juo darbo sutartį Lietuvos Respublikos darbo kodekso nustatyta tvarka Įstaigos direktorius.
2. Vyriausiasis specialistas yra tiesiogiai pavaldus ir atskaitingas Skyriaus vadovui.
3. Vyriausiasis specialistas savo darbe vadovaujasi Lietuvos Respublikos įstatymais, Lietuvos Respublikos tarptautinėmis sutartimis, Europos Sąjungos reglamentais, Lietuvos Respublikos Vyriausybės nutarimais, Lietuvos Respublikos susisiekimo ministro įsakymais, Įstaigos įstatais, Įstaigos direktoriaus įsakymais, Įstaigos darbo tvarkos taisyklėmis, kitais teisės aktais, Skyriaus nuostatais bei šiais pareiginiais nuostatais.
4. Vyriausiasis specialistas turi atitikti šiuos reikalavimus:
   1. turėti aukštąjį universitetinį arba jam prilygintą išsilavinimą;
   2. būti susipažinęs ir gebėti taikyti praktikoje:
      1. Lietuvos Respublikos įstatymus, Lietuvos Respublikos Vyriausybės nutarimus, Lietuvos Respublikos tarptautines sutartis, Europos Sąjungos reglamentus ir kitus teisės aktus, reglamentuojančius civilinės aviacijos veiklą;
      2. Įstaigai taikomus Europos Sąjungos ir kitus teisės aktus, reglamentuojančius saugos ir kokybės valdymo sistemas;
      3. tarptautinius ir Lietuvos kokybės valdymo ir auditų atlikimo standartus, auditorių etikos principus;

4.2.4. atitikties stebėsenos principus ir metodus;

4.2.5. dokumentų rengimo, tvarkymo ir apskaitos taisykles, teisės aktų projektų rengimo taisykles;

4.3. gebėti apibendrinti informaciją ir rengti išvadas, sklandžiai dėstyti mintis žodžiu ir raštu;

4.4. gerai mokėti anglų kalbą;

4.5. mokėti dirbti MS Office programiniu paketu;

4.6. turi būti nesusijęs jokiais sutartiniais ar kitokiais įsipareigojimais, įskaitant ir piniginius finansinius, su tikrinamais subjektais.

**II SKYRIUS**

**DARBUOTOJO FUNKCIJOS IR PAREIGOS**

1. Vyriausiasis specialistas vykdo šias funkcijas:
   1. planuoja, organizuoja ir atlieka arba dalyvauja atliekant Įstaigos vidaus auditus, vykdo vidaus audito vadovo funkcijas;
   2. vykdo vidaus auditų metu nustatytų neatitikčių šalinimo ir rekomendacijų įgyvendinimo stebėseną;
   3. pagal kompetenciją dalyvauja Europos Sąjungos aviacijos saugos agentūros (EASA) ir kitų organizacijų atliekamuose patikrinimuose, kurių metu tikrinama Įstaigos veikla;
   4. pagal kompetenciją rengia ir (ar) dalyvauja rengiant teisės aktų projektus, teikia siūlymus dėl teisės aktų rengimo, keitimo ir įgyvendinimo;

5.5. renka ir teikia aktualią į Įstaigos poreikius orientuotą informaciją dėl veiklos tobulinimo, analizuoja Įstaigos veiklos procesus ir teikia pasiūlymus dėl jų tobulinimo, pagal kompetenciją organizuoja veiklos efektyvumą gerinančių priemonių diegimą Įstaigoje;

5.6. dalyvauja rengiant Įstaigos veiklos tobulinimo priemonių planus ir Skyriaus vadovo pavedimu koordinuoja šių priemonių įgyvendinimą;

5.7. pagal savo kompetenciją vykdo užduotis,  skirtas Europos Sąjungos teisės aktams,  ICAO  standartams ir rekomenduojamai praktikai įgyvendinti;

5.8. analizuoja Įstaigos klientų poreikius, teikia pasiūlymus Įstaigos vadovybei dėl teikiamų paslaugų kokybės gerinimo;

5.9. stebi ir analizuoja pagrindinius Įstaigos veiklos ir rezultatų rodiklius, analizuoja gerąją praktiką dėl siektinų rodiklių reikšmių nustatymo;

5.10. pagal kompetenciją ir suteiktus įgaliojimus atstovauja Įstaigai Europos Sąjungos institucijų ir tarptautinių organizacijų (ICAO, EASA, Eurokontrolė, ECAC) darbo organų susitikimuose, valstybės ar savivaldybės institucijose ar įstaigose, dalyvauja darbo grupių, komitetų, komisijų veikloje, seminaruose, konferencijose ir kituose renginiuose civilinės aviacijos klausimais;

5.11. laikinai nesant kitų Skyriaus darbuotojų (dėl atostogų, ligos, komandiruotės ar panašių priežasčių), direktoriaus įsakymu arba Skyriaus vadovo pavedimu, juos pavaduoja ir vykdo jų funkcijas;

5.12. pagal savo kompetenciją vykdo kitus Skyriaus vadovo nenuolatinio pobūdžio pavedimus tam, kad būtų pasiekti Įstaigos strateginiai tikslai ar įgyvendinti Skyriui keliami uždaviniai.

**III SKYRIUS**

**DARBUOTOJO TEISĖS**

6. Vyriausiasis specialistas turi teisę:

6.1. turėti savo darbo vietą ir ryšio priemones;

6.2. gauti savo funkcijoms vykdyti reikalingą informaciją ir duomenis iš kitų Įstaigos padalinių ir atskirų darbuotojų;

6.3. nustatyta tvarka tobulinti kvalifikaciją;

6.4. teikti Skyriaus vadovui siūlymus dėl Skyriaus ir Įstaigos veiklos gerinimo;

6.5. vykdydamas jam priskirtas funkcijas, tikrinti asmens duomenis.

**IV SKYRIUS**

**DARBUOTOJO ATSAKOMYBĖ**

7. Vyriausiasis specialistas už jam priskirtų pareigų ir funkcijų nevykdymą arba netinkamą vykdymą atsako Lietuvos Respublikos ir Įstaigos vidaus teisės aktų nustatyta tvarka.

*Susipažinau ir įsipareigoju juos vykdyti*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(vardas, pavardė, parašas, data)